Соңғы қоңырау шарасы министрлік бұйрығымен бекітілмейді - ведомство басшылығы
DATE: 17:19, 31 Қаңтар 2023 | GMT +5
TITLE: Соңғы қоңырау шарасы министрлік бұйрығымен бекітілмейді - ведомство басшылығы
URL: https://kaz.inform.kz/news/songy-konyrau-sharasy-ministrlik-buyrygymen-bekitilmeydi-vedomstvo-basshylygy_a4030025/
META: DATE: 17:19, 31 Қаңтар 2023 | GMT +5
TOTAL WORDS: 140
AUTHOR(S):
TEXT: «Биыл оқу жылы 31 мамырда аяқталады. Соңғы қоңырауға келсек, аталған шараны өткізу бұрын да, қазір де министрліктің бұйрығымен бекітілмеген. Демек, нормативтік құқықтық құжаттарда соңғы қоңырау дәстүрі жеке іс-шара ретінде қарастырылмаған», - деді Шолпан Каринова ОКҚ-де өткен брифингіде. Еске салайық, Мәжілістің жалпы отырысында депутат Аманжол Әлтай мектептердегі соңғы қоңырау күнін 30 мамырға немесе 1 маусымға ауыстыруды сұраған еді. Мұнан соң министрлік соңғы қоңырау шарасының 1 маусымда өтетіндігін хабарлады. «Қазақстанда оқу жылының ұзақтығы 36 апта. Дәстүр бойынша оқу жылы 1 қыркүйекте басталып, биылдан бастап 31 мамырда аяқталады. 31 мамыр – оқу жылының соңғы күні. Бұл күні еліміздің мектептерінде оқушылардың жас ерекшеліктерін ескере отырып, Саяси қуғын-сүргін құрбандарын еске алу күніне арналған сыныптан тыс сағаттар өткізіледі. 1 маусымда еліміздің оқушылары халықаралық балаларды қорғау күнімен қатар соңғы қоңырау мерекесін атап өтеді», - деп түсіндірген еді сол кездегі Оқу-ағарту министрлігі Орта білім комитетінің төрағасы Гүлмира Кәрімова
